# data[].attributes.body
Egun on denoi!
Haritz naiz, Azpeitian lanean ari den ondarrutarra, ingeleseko irakaslea eta DBH 2. mailako tutorea aurten.
Gogotsu eta ikasten jarraitzeko asmoarekin nator ikastarora, nahiz eta gaur arte ezin izan dudan tartetxo bat hartu ikastaroan ganoraz sartzeko..!
Besterik gabe, animo ekipo! ;)

# data[].attributes.body
Kaixo!!
Amagoia Aristegi Ibarguren naiz. Azkoitiako institutuan nabil orientatzaile lanetan bigarrrez urtez. Hezkidetzaren gaiaz kezkatuta bai nire lantokia den Bigarren Hezkuntzako eskolan eta baita eskolaz kanpo nire egunerokoan haurren inguruan bizitzen ditudan egoerekin. Ia ikastaroan zehar jaso eta lantzen dugunarekin eguneroko zailtasun txikiei aurre egiteko tresnak lortzen ditugun!

# data[].attributes.body
Arratsalde on,

Jon naiz, ingeniaritza ikasi eta irakaskuntzan bukatu duen Durangar bat.

Berdintasunean sentsibilitate berezia dudala uste dut, gizon rolak ematen dizkidan pribilegioez kontzientzia hartzen nabil pixkanaka pixkana, eta honek sortzen dituen gatazkak arintzen lagundu nahiko nuke.

Zeharka bada ere, nire egunerokotasunean, irakaskuntzan zein parte hartzen dudan gainontzeko ekimenetan agertu da hezkidetza. Eta ez dut jakin ondo nola egin aurre, agertu zaizkidan erronkei.

Ikastaro honek ditudan galdera batzuk argitzen laguntzea espero dut.

# data[].attributes.body
Kaixo Rubén naiz. Bilbon bizi naiz, baina Galdakaon lan egiten dut. Aurten 4. mailako tutorea naiz eta nire ikastetxean hezkidetza batzordean nago.

Iaz Berritzeguneko hezkidetza eta bizikidetza mintegian parte hartzeko aukera eduki nuen eta esperientzia itzela izan zen.

Espero dut elkar disfrutatuko dugula ikastaroan

# data[].attributes.body
Kaixo, Amaia naiz, Fraisoro eskolako irakaslea

# data[].attributes.body
Aupa!
Olaia naiz, Andoaindarra. Baina orain Bermeon bizi  naiz. Arte ederretan lizentziatua eta azken urtetan Gasteizko arte eta diseinu eskolan irakaslea. Ilustrazioa, musika eta furgonetan oporraldiak egitea oso gustuko dut.
Ikastaroa hasteko oso gogotsu nago, ikasteko eta ahal den heinean ekarpenak egiteko asmoz!

# data[].attributes.body
Kaixo!
Maitane naiz, Euskara eta Literaturako irakaslea DBHn beste gauza batzuen artean :)
Bidaiatzea eta musika maite ditut.
Feminismoa oso oinarrizko gauza da nire bizitzan eta horregatik ikasleei hori helaraztea funtsezkoa dela uste dut. Haiek ere borroka eta bizimodu honetan bat egin dezaten.
Orain arte! :D

# data[].attributes.body
Egun on guztioi!!

Arrate naiz, Barakaldokoa eta Matematika irakaslea.

Nire zaletasunik handiena bidaiatzea da, horrez gain mendira joatea eta irakurtzea ere gustatzen zait.

Hezkidetza funtsezkoa da hezkuntzan eta jendartean, beraz, gogotsu nator ahalik eta gehien ikastera!

# data[].attributes.body
Egun on!!!

Josune naiz, ikasketaz popurri xamarra, eta ofizioz orain momentuan FOLeko irakaslea.

Hezkidetza bai bizitzan bai ikastetxean ezinbestekoa dela iruditzen zait, hau dela eta animatu naiz ikastaroan parte hartzera! Hemen ikasitakoarekin ea behingoz putzura salto egin dugun!

# data[].attributes.body
Kaixo denoi!
Bakarne naiz eta Donstian bizi naiz.
Lanbide Heziketako irakasle naiz.  Eta zuekin batera ikasteko gogoz nator, ondoren ikasitakoa lankide eta ikasleen artean partekatzeko.

# data[].attributes.body
Gabon danori!
Nire izena Ander da eta Zornotzarra naiz. Azken urte hauetan irakaskuntza munduan lanean nabil bigarren hezkuntzako fisika eta kimika espezialitatean nahiz eta industria sektorean urte batzuk eman ditudan.
Esan behar dut ez naizela inoiz hezikidetza taldean egon baina egia da, baliogarri zaidan zerbait ikasteko gogoarekin apuntatu naizela kurtso honetara.
Uste dot danon artean ahal bezain beste ikasteko aukera izango dugula.
Ondo segi!

# data[].attributes.body
Kaixo! Silvia naiz eta Lehen Hezkuntzako tutorea naiz, 6.mailan.
Orain dela 2 urte gure eskola "patio hezitzaileak" izeneko proiektuan sartu zen, herriko beste eskola batzuekin batera, eta aurten ideiak eta asmoak martxan jartzea tokatzen zaigu, beraz, gure eskolak ibilbidea badauka gaian, luzetxoa izan ez arren. Hori dela eta, ikastaroan izena ematea erabaki nuen.
Nire asmoa hezkidetza batzordean izena ematea da!!

# data[].attributes.body
Kaixo denoi!
Sorkunde naiz Filosofian lizenziatua eta aurten Hezkidetza taldean sartu naiz Institutoan gauza ugari ikasi beharrean sentitu naizelako.
Ikastaroak nahiko trinkoa dirudi, beraz ea amaieraraino iristen naizen!

# data[].attributes.body
Kaixo danoi,
Ni Miren naz eta kostaldeko bizkaitarra. Bermeon bizi naz baina Mundakan jaioa.
Piskopedagogian lizenziatua baina hezkuntzan daroat nire bizi dana, orientatzaile eta PT lanetan. Nire lana maite dot, nahiz eta oraindik  hobetu beharra dagoen.

Nire afizioak naturaz gozatzea, antzerkia eta  esku lanak dira. Nire denbora librea horretan emoten dot.

Hile honetan zuetaz asko ikasteko esperantzaz nator eta nire esku dagoena egiteko gogoaz.
beste barik, animo talde

# data[].attributes.body
Kaixo danori!

Nire izena Ander da eta Galdakotik nator. Lehen hezkuntzan graduatua. Ikasturte honetan 4. mailako tutorea naiz eta inoiz ez naiz Hezkidetza taldean egon.

Musika eta animaliak ezinbestekoak dira nire bizitzan. Hezkidetzaren garrantzia ezagutzen dut, beraz ona nator ikasteko prest!

# data[].attributes.body
Kaixo,

Ni Ales naiz eta bilbotarra naiz. Lanbide Heziketako irakaslea, Lan Prestakuntza eta Orientabideko departamentuan. Nire ikastetxeko Berdintasun batzordeko kidea ere banaiz.

Bidaiatzea eta musika oso gogoko ditut, askotan beraz musikaren aitzakiarekin bidaiatzen dut.

Hezkidetzan pilak jartzeko beharra ikusten dut eta asko ikasteko gogoz nator.

# data[].attributes.body
Kaixo!
Maider naiz, bilbotarra eta Bio-Geo irakaslea. Ez dut inoiz Hezkidetza talde batean parte hartu baina beti egon naiz hor inguruan, interesa piztuta. Gogotsu nator talde honetara, agian aurrerapausua emateko falta zaidan konfidantza aurkituko dudalako. Foroan elkartuko gara!

# data[].attributes.body
Kaixo!

Bermeon bizi den bermeotarra. Filosofia irakaslea eta argazkilaritzaren maitalea.

Gogo askorekin nator.  Gauza asko dudan jartzeko interesarekin eta nire lana hobeago egiteko gogoekin.

# data[].attributes.body
Kaixo denoi!
Eneko Landa naiz, eta duela urte batzutako argazkiarekin nator, ez baitaukat besterik eskura momentu honetan.

Heziketa Fisikoko irakaslea naiz eta nire arloan lagunduko didan zertxobait ikasteko nahiarekin izena eman du ikastaro honetan.

Gizonezkoak ere pilak jarri beharrean gaude mundu hobeago bat lortzeko asmotan, beraz ea desoroso sentitzen nauten hainbat egoerarekin topatzen naizen, hortxe ikasten baitut gehien.

# data[].attributes.body
Kaixo!
Ane Leniz naz, Larrabetzun bizi dan galdakoztarra. Fisikan doktorea naiz eta irakaskuntzan nabil 2014tik. Hezkidetza taldeetan parte hartu dut ikastetxe ezberdinetan, eta orain Etxebarriko institutuko Hezkidetza arduraduna naiz.

Zaletasun nagusia bidaiatzea dut. Lehen parrandan ateratzea ere banuen, baina etxeko iraultza txikiak geroztik alde batera utzita ditut ordu txikietako solasaldi eta dantzaldiak.

Oraindik asko eta asko daukat Hezkidetzaren inguruan ikasteko. Gogotsu nator horretara!

# data[].attributes.body
Kaixo! Ainize Sarrionandia Peña naiz. Bizkaian jaio, baina Itziarren bizi naiz. Psikologia ikasi ondoren, doktorego-tesia egin nuen (2015) eta EHUn nabil geroztik. Gestalt terapeuta izateko formakuntza ere egin nuen 2019-2022 bitartean eta Ataungo eskolan ere ibili izan naiz hezkuntza emozionala lantzeko tailerrak ematen. UEUn ere eman izan ditut hezkidetzaren inguruko ikastaroak Luixa, Maialen eta Anarekin. Bidaiatzea gustatzen zait, mendıra joatea, natura, animaliak... Argazkian, gurasoen txakurrarekin ;-)

# data[].attributes.body
Kaixo!! Luixa naiz. Donostian jaio nintzen 1964an. 1995ean, berezkoa nuen dotoreziari, Psikologiako Doktore-titulua gehitu nion eta urte hartatik bertatik EHUko Psikologia fakultateko irakaslea naiz. UEUko psikologia sailburuetako bat ere banaiz eta egun Ana, Maialen eta Ainizerekin gogor ari naiz lanean hezkidetza sustatzen. Asko gustatzen zait nire lana, baina gehiago lagunekin egotea, parranda egitea eta maltzurkerietan ibiltzea ;-). Espero dut prestatu dugun ikastaroa zuen interesekoa izatea.

# data[].attributes.body
Kaixo guztioi!
Nire izena Alazne da eta Donostiatik nator. Pedagogia (+ Hezkuntza Orientazioa- Masterra) eta Lehen Hezkuntza graduak amaituta UEU ezagutu eta bertan hasi nintzen lanean, ikas-irakaskuntza aholkulari pedagogiko taldean!
Ikastaro honetan zuekin batera egongo naiz, pantailaren beste aldean bidelagun, ikasgelako edozertan laguntzeko.
Denbora librean furgoneta hartu eta mendira joatea da nire planik gustokoena. Eta dantzan egitea, lagunekin elkartzea, barre-algarak botatzea, ... hauxe naiz ni!

# data[].attributes.body
Kaixo!!!! Maialen naiz, 33 urte ditut eta Igeldon bizi naiz. Irakasle lanetan nabil 2011. urtetik. Haur Hezkuntzatik hasi eta Batxilergora bitarte aritu naiz lanean urte hauetan. Gaur egun, Lehen Hezkuntzako irakaslea naiz. Palan aritzea, mendira joatea eta noski, lagunekin egotea gustoko dut. Hala ere, nire bi urteko altxorrarekin jolastea da zoriontxuen egiten nauena. Espero dut elkar disfrutatuko dugula ikastaro honetan.

# data[].attributes.body
Kaixo!! Ana Novoa naiz; Azkoitin bizi den oñatiarra. Psikologian graduatu ostean, Berdintasun masterra egin nuen. Egun, doktoretza burutzen ari naiz genero ikuspegia eta feminismoa oinarri harturik (nola ez!). Gainera, EHUko Psikologia Fakultateko irakaslea eta Azpeitiko Emakume Txokoko dinamizatzailea ere banaiz eta Luixa, Ainize eta Maialen lankide paregabeekin batera eskola hezkidetzaileak sustatzeko lanean ari naiz. Oso irekia naizen arren, aisialdian eskulanak egitea, bideojokoetan jolastea eta irakurtzea gustatzen zait.
Hemendik uzten dizuet nire argazki bat!! :D